PolyAgent/wiki_georgian_en_parallel_20231101 huggingface dataset:
სლოვინსკის ეროვნული პარკი

სლოვინსკის ეროვნული პარკი — ეროვნული პარკი პოლონეთში. მდებარეობს ქვეყნის ჩრდილოეთ ნაწილში, ბალტიის ზღვის ნაპირზე, ქალაქებს ლებასა და როვის შორის.
ეროვნული პარკი შეიქმნა 1967 წელს და მისი ფართობი 186,18 კმ²-ია. 1997 წელს იუნესკომ თავისი პროგრამის მიხედვით ადამიანი და ბიოსფერო, პარკი ცნო ბიოსფერულ ნაკრძალად. 1995 წლიდან კი რამსარის კონვენციის ობიექტია.
რესურსები ინტერნეტში
ეროვნული პარკის ოფიციალური საიტი
პოლონეთის ეროვნული პარკები
Compsodrillia tristicha

Compsodrillia tristicha — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
კარლ შვარცშილდი

კარლ შვარცშილდი (დ. 9 ოქტომბერი, 1873 — გ. 11 მაისი, 1916) — გერმანელი ფიზიკოსი და ასტრონომი, პოსტდამის ასტროფიზიკური ობსერვატორიის დირექტორი 1909—1914 წლებში. პრუსიის მეცნიერებათა აკადემიის აკადემიკოსი. გერმანელ-ამერიკელი ასტროფიზიკოს მარტინ შვარცშილდის მამა.
შვარცშილდს დიდი წვლილი მიუძღვის თეორიული ასტროფიზიკის განვითარებაში.
რესურსები ინტერნეტში
The Light Cone: The Schwarzschild Black Hole
სქოლიო
დაბადებული 9 ოქტომბერი
დაბადებული 1873
გარდაცვლილი 11 მაისი
გარდაცვლილი 1916
გერმანელი ასტრონომები
გერმანელი ფიზიკოსები
პრუსიის მეცნიერებათა აკადემიის წევრები
კოსმოლოგები
ანამბრის შტატი

ანამბრის შტატი — შტატი ნიგერიის სამხრეთით. ფართობის მიხედვით ერთ-ერთი ყველაზე პატარა შტატი ნიგერიაში (35-ე ადგილი 36 შტატს შორის). ყველაზე უფრო დიდი ქალაქები — ონიჩა და ნევი. შტატს სახელი დაერქვა მდინარე ანამბრის გამო.
ადმინისტრაციული ცენტრი — აუკა.
ფართობი — 4844 კმ², მოსახლეობა — 4 177 828 კაცი (2006).
ისტორია
შტატის ტერიტორიაზე X საუკუნიდან 1911 წლამდე მდებარეობდა შუა საუკუნეების სახელმწიფო ნრი. ნიგერიის მიერ დამოუკიდებლობის მოპოვების შემდეგ ანამბრა გახდა ბიაფრის ომის არენა: ქალაქ ულიში/ამორკაში აშენდა აეროდრომი, რომლითაც ბიაფრის ტერიტორიაზე ქალაქ სან-ტომეს გავლით მიეწოდებოდა ჰუმანიტარული დახმარება. შვედი ავიატორი კარლ გუსტავ ფონ როზენი ბიაფრის რესპუბლიკას დაეხმარა საჰაერო ფლოტის შექმნაში, რომელიც შედგებოდა Malmö MFI-9 ტიპის 5 თვითმფრინავისაგან და ბაზირებული იყო უგას აეროდრომდე.
1976 წელს აღმოსავლეთის ცენტრალური შტატის დაყოფისას შეიქმნა ანამბრის შტატი, რომელიც 1991 წელს გაიყო თანამედროვე ანამბრის და ენუგუს შტატებად.
მოსახლეობა
ანამბრის შტატის მოსახლეობის უმეტესი ნაწილი (98 %) შედგება იგბოს ხალხისაგან. უმცირესობაში მყოფი იგალას ხალხი ცხოვრობს შტატის ჩრდილო-აღმოსავლეთში.
ადმინისტრაციული დაყოფა
ადმინისტრაციული თვალსაზრისით ანამბრის შტატი დაყოფილია 21 თვითმმართველობის რაიონად.
Aguata
Awka North
Awka South
Anambra East
Anambra West
Anaocha
Ayamelum
Dunukofia
Ekwusigo
Idemili North
Idemili South
Ihiala
Njikoka
Nnewi North
Nnewi South
Ogbaru
Onitsha North
Onitsha South
Orumba North
Orumba South
Oyi
ეკონომიკა
შტატის ტერიტორიაზე მიმდინარეობს ბუნებრივი აირის, ნავთობის და ბოქსიტების მოპოვება. 2006 წელს აქ გაიხსნა ნიგერიაში პირველი კერძო ნავთობგადამამუშავებელი ქარხანა — Orient Petroleum Refinery. პრაქტიკულად მთელი მისი ტერიტორია ვარგისია მიწათმოქმედებისათვის. შტატში ძირითადად კულტივირებულია ზეთოვანი პალმა, სიმინდი, ბრინჯი, იამსი და მანიჰოტი.
რესურსები ინტერნეტში
შტატის ოფიციალური საიტი
სქოლიო
ნიგერიის შტატები
პრინცესა ლეია

პრინცესა ლეია-ორგანა-სკაიუოკერი (იგივე სენატორი ლეია ორგანა და გენერალი ლეია ორგანა) — „ვარსკვლავური ომების“ ფრენჩაიზის პერსონაჟი, რომლის როლს ფილმებში ასრულებს კერი ფიშერი. იგი პირველად გამოჩნდა 1977 წლის „ვარსკვლავურ ომებში“, როგორც პლანეტა ალდერაანის პრინცესა, იმპერიული სენატის წევრი და აჯანყებულთა ალიანსის აგენტი. პრინცესა ლეია უპირისპირდება ბოროტ დართ ვეიდერს და მონაწილეობს იმპერიის სუპერიარაღის, სიკვდილის ვარსკვლავის განადგურებაში. 1980 წლის „იმპერიის საპასუხო შეტევაში“ იგი მეთაურობს აჯანყებულთა ბაზას და უყვარდება კონტრაბანდისტი ჰან სოლო. 1983 წლის „ჯედაის დაბრუნებაში“ იგი დაიხსნის სოლოს დამნაშავე ჰატ ჯაბასგან. აგრეთვე აღმოჩნდება, რომ ლეია ლუკ სკაიუოკერის ტყუპი და და ვეიდერის ქალიშვილია. წინარეისტორიის ტრილოგიის ფილმიდან „სითების შურისძიება“ (2005) ნათელი ხდება, რომ ტყუპების დედა არის სენატორი (და ყოფილი დედოფალი) ნაბუელი პადმე ამიდალა, რომელიც იღუპება მშობიარობის შემდეგ.
ალდერაანზე ლეიას მეურვეები ხდებიან სენატორი ბეილ და დედოფალი ბრეია ორგანები. „ძალის გამოღვიძებაში“ (2015) ლეია არის წინააღმდეგობის დამაარსებელი და გენერალი და ებრძვის პირველ ორდენს. მას და ჰან სოლოს ჰყავთ შვილი, ბენი, რომელიც უფრო ცნობილია როგორც კაილო რენი, გადასული ძალის ბნელ მხარეს.
„ვარსკვლავური ომების“ გაფართოებული სამყაროს (1977–2014) ფარგლებში, სადაც შედის ალტერნატიული სიუჟეტის მქონე რომანები, კომიქსები და ვიდეო თამაშები, ლეია, ჰანი და ლუკი „ჯედაის დაბრუნების“ შემდეგ ებრძვიან იმპერიის დარჩენილ ელემენტებს და ახალ საფრთხეებს. ლეია ხდება ახალი რესპუბლიკის სახელმწიფოს მეთაური და ჯედაი, აგრეთვე არის ჰანთან სამი შვილის, ჯეინას, ჯეისენის და ენეკინ სოლოების დედა.
როგორც „ვარსკვლავური ომების“ ერთ-ერთ პოპულარულ პერსონაჟს, ლეიას უწოდებენ 1980-იანების სიმბოლოს, ფემინისტ გმირს და ნიმუშს სხვა სათავგადასავლო ფრენჩაიზების გმირი ქალებისთვის. იგი არის მრავალი დამატებითი ნამუშევრის და მერჩანდაიზის ნაწილი, ისევე როგორც ტელევიზიისა და ფილმების ფარგლებში მრავალი პაროდიის ან ციტირების საგანი. კულტურულ სიმბოლოებად აგრეთვე იქცა მისი ვარცხნილობა „ვარსკვლავური ომებიდან“ (1977) და რკინის ბიკინი „ჯედაის დაბრუნებიდან“.
რესურსები ინტერნეტში
სქოლიო
ვარსკვლავური ომების პერსონაჟები
გამოგონილი პერსონაჟები
de:Figuren aus Star Wars#Leia Organa
სტუმრად გატანილი გოლის წესი

სტუმრად გატანილი გოლის წესი არის საფეხბურთო შეჯიბრების წესი და იგი გამოიყენება იმ სიტუაციაში, როდესაც ორი მოწინააღმდეგე ხვდება ერთმანეთს (ფლეი-ოფის სტადიაზე) და ორმატჩიან შეხვედრებში არ ვლინდება გამარჯვებული (ითამაშება ფრე) ანუ ორ მატჩში გააქვთ თანაბარი გოლები. ამ შემთხვევაში მოქმედებს ეს წესი, რომლის თანახმადაც უპირატესობა ენიჭება იმ გუნდს და გადის შემდეგ ეტაპზე, რომელმაც უფრო მეტი გოლი გაიტანა "სტუმრად" ანუ მეტოქე გუნდის მოედანზე. იმ შემთხვევაში, თუ სტუმრად გატანილ გოლთა რაოდენობაც თანაბარია, ამ შემთხვევაში თამაში გადადის დამატებით დროში, სადაც უკვე აღარ მოქმედებს ეს წესი. თუკი გამარჯვებული აქაც არ გამოვლინდა, მაშინ ინიშნება თერთმეტრიანების სერია, სადაც ვლინდება გამარჯვებული.
იხილეთ აგრეთვე
დამატებითი დრო
პენალტების სერია
ფეხბურთის წესები
ფეხბურთის წესები
ფჩელნიკი (ბაშკირეთი)

ფჩელნიკი (ბაშკირეთი)
პჩელნიკი — სოფელი რუსეთის ფედერაციაში, ბაშკირეთის რესპუბლიკის ბიჟბულიაკის რაიონში.
2010 წლის მონაცემებით სოფელში ცხოვრობს 56 ადამიანი. რაიონულ ცენტრ ბიჟბულიაკიდან დაშორებულია 6 კილომეტრით. უახლოესი რკინიგზის სადგურია პრიუტოვო, რომელიც დაშორებულია 49 კმ-ით.
2002 წლის აღწერის მიხედვით მოსახლეობის უმრავლესობას ჩუვაშები შეადგენენ (93 %).
რესურსები ინტერნეტში
Совет муниципальных образований Республики Башкортостан.
სქოლიო
ბიჟბულიაკის რაიონის სოფლები
ტინისხიდი

ტინისხიდი — სოფელი აღმოსავლეთ საქართველოში, შიდა ქართლის მხარის გორის მუნიციპალიტეტში, მდებარეობს შიდა ქართლის ვაკეზე, მდინარე მტკვრის მარცხენა და მდინარე ლიახვის მარჯვენა მხარეს. გორი-ქარელის საავტომობილო გზაზე. თემის ცენტრი (სოფლები: თედოწმინდა, ოთარშენი). ზღვის დონიდან 620 მეტრი, გორიდან 1 კილომეტრი.
დემოგრაფია
2014 წლის აღწერის მონაცემებით, სოფელში ცხოვრობს 1795 ადამიანი.
იხილეთ აგრეთვე
ტინისხიდის ნასოფლარი
ტინისხიდის ქვაყუთები
ლიტერატურა
სქოლიო
გორის მუნიციპალიტეტის სოფლები
957

957
მოვლენები
აფხაზთა მეფემ გიორგი II-მ კახეთის დასაპყრობად ლაშქარი გაგზავნა თავისი შვილის ლეონის წინამძღოლობით, მაგრამ გიორგი II გარდაიცვალა და ლეონი და კახეთის მთავარი კვირიკე II დაზავდნენ.
ლეონ III აფხაზთა მეფე გახდა.
კიევის დიდი მთავრის, იგორის მეუღლემ ოლღა მოციქულთასწორმა ქრისტიანობა მიიღო. იგი გახდა რუსეთის პირველი ქრისტიანი მმართველი.
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
გარდაიცვალნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
გიორგი II — აფხაზთა მეფე
პართენონი

პართენონი — ძვ. წ. V საუკუნეში ათენის აკროპოლისზე აგებული ათენას ტაძარი. იგი ყველაზე კარგად ცნობილი დღემდე მოღწეული ძველი ბერძნული ნაგებობაა და საყოველთაოდ ითვლება ბერძნული არქიტექტურის უნატიფეს ნიმუშად. მისი დეკორატიული სკულპტურები ბერძნული ხელოვნების მწვერვალს წარმოადგენს. პართენონი ძველი საბერძნეთისა და ათენის დემოკრატიის სიმბოლოდ ითვლება და ის მსოფლიოს ერთ-ერთი უდიდედისი კულტურული მონუმენტია.
შენობას ერქვა ქალღმერთ ათენას ტაძარი და მისი დღევანდელი სახელი მომდინარეობს ძველი ბერძნული სიტყვიდან პართენოს (παρθένος — ქალწული). პართენონმა შეცვალა ათენას ძველი ტაძარი, რომელიც ძვ. წ. 480 წელს სპარსელებმა გაანადგურეს. სხვა მრავალ ბერძნულ ტაძართა მსგავსად, პართენონს იყენებდნენ როგორც განძსაცავს და აქ ინახებოდა დელოსთა ლიგის საგანძური, რომელიც მოგვიანებით ათენის იმპერია გახდა.
ახ. წ. VI საუკუნეში პართენონი ღვთისმშობლის სახელობის ქრისტიანულ ეკლესიად გადაკეთდა. თურქების მიერ ათენის აღების შემდეგ ის მეჩეთად გადაკეთდა. 1687 წელს შენობაში განთავსებული თურქული ჯარების ამუნიცია ვენეციურმა ყუმბართმყორცნმა ააფეთქა; აფეთქებამ მძიმედ დააზიანა პართენონი და მისი სკულპტურები. XIX საუკუნეში ლორდ ერგინმა ზოგიერთი გადარჩენილი სკულპტურა პართენონიდან გამოიტანა და ინგლისში წაიღო. ეს სკულპტურები, ცნობილი როგორც ელგინის მარმარილო, ამჟამად ბრიტანეთის მუზეუმშია გამოფენილი. კამათი საბერძნეთისა და ბრიტანეთის მთავრობებს შორის ელგინის მარმარილოს სამშობლოში დაბრუნების თაობაზე დღემდე გრძელდება.
პართენონი, აკროპოლისის სხვა შენობებთან ერთად საბერძნეთის ყველაზე პოპულარული ტურისტული არქეოლოგიური ძეგლია. საბერძნეთის კულტურის სამინისტრო ამჟამად ახორციელებს მასშტაბურ აღდგენით-სარეკონსტრუქიო სამუშაოებს ტაძარსა და მის შემოგარენზე.
რესურსები ინტერნეტში
ოფიციალური საიტი
(Hellenic Ministry of Culture) The Acropolis Restoration Project
The Athenian Acropolis by Livio C. Stecchini (Internet Archive)
UNESCO World Heritage Centre – Acropolis, Athens
Metropolitan Government of Nashville and Davidson County – The Parthenon
Google Sketchup 3D Model of Parthenon (simplistic)
Parthenon virtual tour Interactive 360° panoramas in high resolution.
The Friends of the Acropolis
ათენი
ძველი ბერძნული არქიტექტურა
მსოფლიო მემკვიდრეობის ძეგლები საბერძნეთში
ტარტლ-ლეიკი (უისკონსინის სოფელი)

ტარტლ-ლეიკი (უისკონსინის სოფელი)
ტარტლ-ლეიკი — სოფელი აშშ-ში, უისკონსინის შტატში, შედის ბარონის ოლქის შემადგენლობაში.
2010 წლის აღწერის მონაცემებით, მოსახლეობა 1 065 ადამიანს შეადგენდა. სიმჭიდროვე 141.3 კაცი/კმ².
ფართობი 7.80 კმ².
რესურსები ინტერნეტში
გეოგრაფიული სახელწოდებები
ბარონის ოლქის დასახლებები
Lasioglossum tooloomense

Lasioglossum tooloomense — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1929 წელს.
იხილეთ აგრეთვე
Lasioglossum-ის სახეობების სია
სქოლიო
tooloomense
Wayback Machine

Wayback Machine — ციფრული არქივი, რომელიც გაეშვა არაკომერციული ორგანიზაციის, Internet Archive-ის მიერ 2001 წელს. იგი შექმნა ბრიუსტერ კეილმა და ბრიუს გილიატიმ და Alexa Internet-ისგან აქვს კონტენტ მხარდაჭერა. სერვისი მომხმარებლებს აძლევს ვებ-გვერდების დაარქივებული ვერსიების ხილვის საშუალებას, რასაც Internet Archive უწოდებს „სამგანზომილებიან ინდექსს“.
რესურსები ინტერნეტში
Wayback Machine — ბიბლიოთეკა ალექსანდრინა
Tool to retrieve a backup from the Wayback Machine
სქოლიო
ინტერნეტის ისტორია
Internet Archive-ის პროექტები
არაკომერციული ორგანიზაციები
1996 წელს დაარსებული საიტები
Heavy Metal Lover

Heavy Metal Lover — ამერიკელი პოპ-მომღერალ ლედი გაგას სიმღერა, მისი მეორე სტუდიური ალბომიდან Born This Way (2011). სიმღერა დაწერილია გაგას და ფერნანდო გერიბეის მიერ, რომლებიც ასევე სიმღერის პროდიუსერებიც არიან. გაგას თქმით სიმღერა ეძღვნება მის ერთ-ერთ ყოფილ მეგობარ ბიჭს. "Heavy Metal Lover" გადაწყვეტილია ელექტრო პოპის სტილში, რომელიც ასევე შეიცავს ტექნოს, ჰაუს და ტრანს მუსიკას. სიმღერის მთავარი თემაა სექსი და ალკოჰოლი. სიმღერის ინსტრუმენტალის პრემეირა მოხდა ალბომის გამოსვლამდე რამდენიმე კვირით ადრე გაგას ვებეპიზოდის "Transmission Gagavision"-ის 41-44-ე სერიებში.
სიმღერამ კრიტიკოსების მხრიდან დაიმსახურა დადებითი შეფასება. მიუხედავად იმისა, რომ სიმღერა არ გამოსულა როგორც სინგლი, MTV-მ დაასახელა, როგორც მეოთხე საუკეთესო სიმღერა 2011 წელს. სიმღერამ ბელგიის 50 საუკეთესო სიმღერის ჩარტში დაიკავა 21-ე ადგილი. 2011 წლის 31 დეკემბერს ახალი წლის დადგომამდე რამდენიმე წუთით ადრე გაგამ სიმღერა შეასრულა ტაიმზ-სქვერზე. გაგა სიმღერას ასევე ასრულებს ახალ მსოფლიო ტურ Born This Way Ball-ზე.
სიმღერების სია
ციფრული ჩამონატვირთი
"Heavy Metal Lover" – 4:12
კრედიტები და პერსონალი
ლედი გაგა - ვოკალისტი, სიმღერების ავტორი და პროდიუსერი
ფერნანდო გერიბეი - სიმღერების ავტორი, პროდიუსერი.
დეივ რასელი – ჩაწერის და აუდიო ინჟინერი
ჯინ გრიმალდი – აუდიო მასტერინგი
ჩარტი
სქოლიო
2011 წლის სიმღერები
ლედი გაგას სიმღერები
სიმღერები ლედი გაგას ავტორობით
სიმღერები ლედი გაგას პროდიუსერობით
სიმღერები ფერნანდო გერიბეის ავტორობით
სიმღერები ფერნანდო გერიბეის პროდიუსერობით
ჯულიეტა მაზინა

ჯულიეტა მაზინა (დ. — გ. ) — კინოსა და თეატრის იტალიელი მსახიობი. სახელი გაითქვა ფილმებით „გზა“ და „კაბირიას ღამეები“, რომლებმაც 1956 და 1957 წლებში საუკეთესო უცხოური ფილმების კატეგორიაში ამერიკის კინოაკადემიის ჯილდოები მიიღეს. 1957 წლის კანის კინოფესტივალის ფარგლებში მაზინას ფილმისათვის „კაბირიას ღამეები“ მიენიჭა წლის საუკეთესო მსახიობის წოდება.
მაზინა იყო რეჟისორ ფედერიკო ფელინის მეუღლე. განსახიერებული პერსონაჟების ხასიათების გამო მას ხშირად უწოდებენ "ქალ ჩაპლინს".
რესურსები ინტერნეტში
წყვილები. ჯულიეტა მაზინა და ფედერიკო ფელინი
ფედერიკო ფელინი და ჯულიეტა მაზინა - ორი კლოუნი
დაბადებული 22 თებერვალი
დაბადებული 1921
გარდაცვლილი 23 მარტი
გარდაცვლილი 1994
იტალიელი მსახიობები
მაჰაძანგა

მაჰაძანგა (Mahajanga) — ქალაქი მადაგასკარის ჩრდილო-დასავლეთ ნაწილში. მაჰაძანგის პროვინციის ადმინისტრაციული ცენტრი. 2001 წლის მონაცემებით მოსახლეობა შეადგენდა 135 660 ადამიანს. ქვეყნის ერთ-ერთი საპორტო ქალაქი. სასოფლო-სამეურნეო რაიონის (ბრინჯი, პილპილი, ყავა) ცენტრი. განვითარებულია კვების, საფეიქრო და ცემენტის მრეწველობა.
ლიტერატურა
მადაგასკარის ქალაქები
რეგიონალური დედაქალაქები მადაგასკარში
იონიის ზღვა

იონიის ზღვა — მდებარეობს ხმელთაშუა ზღვის ჩრდილოეთით და ადრიატიკის ზღვის სამხრეთით. ზღვის აღმოსავლეთით მდებარეობს იტალიის რეგიონები — კალაბრია და სიცილია, აქვე მდებარეობს იტალიის ნახევარკუნძული სალენტოც. იონიის ზღვის ჩრდილო-დასავლეთით მდებარეობს ალბანეთი, ხოლო სამხრეთ-დასავლეთით — მნიშვნელოვანი კუნძულები, რომლებიც საბერძნეთს ეკუთვნის, მათგან აღსანიშნავია: კერკირა, ზაკინფი, კეფალინია, ითაკა და ლეფკასი. საბერძნეთის შემადგენლობაშივე შედის იონიის კუნძულების არქიპელაგიც. იონიის ზღვა მდებარეობს მსოფლიოში ერთ-ერთ ყველაზე აქტიური სეისმურ ზონაში.
იონიის ზღვის ფართობია — 169 ათასი კმ ², მაქსიმალური სიღრმე — 5121 მ, ეს არის ხმელთაშუა ზღვის ყველაზე ღრმა ადგილიც. თებერვალში ზღვის ტემპერატურა შეადგენს — 14 °C, ხოლო აგვისტოში — 25,5 °C. მისი გეოგრაფიული კოორდინატებია:.
გეოგრაფია
განფენილობა
საერთაშორისო ჰიდროლოგიური ორგანიზაცია მის საზღვრებს შემდეგნაირად განსაზღვრავს:
ჩრდილოეთით. ალბანეთში მდებარე მდინარე ბუტრინტის შესართავიდან (39°44'N), კარაგოლის კონცხამდე კერკირამდე (39°45'N), სანაპირო ზოლის გასწვრივ კერკირადან კაფალის კონცხამდე (39°45'N) და შემდგომ სანტა-მარიდე-ლუჩიას კონცხამდე იტალიაში.
<p>აღმოსავლეთით. ალბანეთში მდებარე მდინარე ბუტრინტის შესართავიდან (39°44'N) ქვემოთ სანაპირო ზოლის გაყოლებით მატაპანის კონცხამდე.
<p>დასავლეთით. მატაპანის კონცხიდან პასეროს კონცხამდე, სიცილიის უკიდურესი სამხრეთი წერტილი.
<p>სამხრეთით. სიცილიის სამხრეთ სანაპირო და იტალიის სამხრეთ-აღმოსავლეთი სანაპირო სანტა-მარიდე-ლუჩიას კონცხამდე.
ღირსშესანიშნაობები
სამხრეთიდან ჩრდილო-დასავლეთით, შემდეგ ჩრდილოეთიდან სამხრეთ-აღმოსავლეთი მიმართულებით:
სირაკუზა, პორტი (სამხრ.-ით)
კატანია, პორტი (სამხრ.-ით)
ტარანტო, პორტი (ჩრდ.-ით)
სარანდა, პორტი და სანაპირო (ჩრდ.-აღმ.-ით)
პარგა, მცირე პორტი
პრევეზა, პორტი, (აღმ.-ით)
ანტიკური პალეროსი
ასტაკოსი
ფისკარდო, მცირე პორტი
კერი
ზახარო, სანაპირო და ტერმინალი
მეთონი, მცირე პორტი და სანაპირო
იონიის კუნძულები
ყურეები და სრუტეები
მესინის სრუტე, (სამხრ.-ით)
კატანიის ყურე, (სამხრ.-ით)
ტარანტოს ყურე, (ჩრდ.-დას.)
ამბრასინის ყურე, (აღმ.-ით)
პატრასის ყურე, აკავშირებს კორინთოს ყურეს, (სამხრ.-აღმ.-ით)
კიპარისიის ყურე, (სამხრ.-აღმ.-ით)
მესინის ყურე, (სამხრ.-აღმ.-ით)
ლაკონიის ყურე, (სამხრ.-აღმ.-ით)
რესურსები ინტერნეტში
Preveza Weather Station SV6GMQ - ამინდის არსებული მდგომარეობა (ინგლისურად და ბერძნულად)
სქოლიო
იონიის ზღვა
ზღვები ხმელთაშუა ზღვაში
ატლანტის ოკეანის ზღვები
ზღვები ანბანის მიხედვით
Erisioni

Erisioni is a Georgian ensemble which performs national dances and songs of Georgia.
Erisioni won global recognition thanks to the cooperation on the project "Georgian Legend" with the United States producer Jim Lowe and French stage director Pascal Jourdan. The performance included folk dances and songs telling the story and legends of Georgia. The show was unique because of the number of dancers who simultaneously perform on the stage. More than hundred female and male artists dressed in authentic Georgian national costumes were involved in the show. They shared stories through traditional dances and folk music.
Georgian Legend was conceived in 1999 when Jim Lowe and Pascal Jourdan were working with Erisioni in Tbilisi. They decided to bring the traditional Georgian dances to the modern scene. In 2000, the first version of the show, then called The Legend of Tamar toured in the United States. In 2001 and 2002, Georgian Legend debuted in Europe, with performances in Parisian venues including the Palais des Sports and the Palais des Congres. Georgian Legend also made a successful tour through France, Switzerland and Belgium in April 2002 with an audience of 150,000 and 100,000 CDs were sold in only a few months. Then, with the same program, Erisioni toured to other Asian countries, Russia and China. In 2005, Georgian Legend was discontinued after Pascal Jourdan and the Erisioni produced a new cast Samaia.
As of April 2010, Erisioni continues touring around the world.
External links
"Georgians Take World Stage by Storm," From the Cradle of Wine
2019 Expats in Tbilisi
Culture of Georgia (country)
Musical groups from Georgia (country)
Novoye Baryatino

Novoye Baryatino is a rural locality (a selo) and the administrative centre of Kazadayevsky Selsoviet, Sterlitamaksky District, Bashkortostan, Russia. The population was 613 as of 2010. There are 25 streets.
Geography
Novoye Baryatino is located 11 km north of Sterlitamak (the district's administrative centre) by road. Muravey is the nearest rural locality.
References
Rural localities in Sterlitamaksky District
ნერნი

ნერნი („მლოცველები“) — სოფელი ირლანდიაში, მდებარეობს კარლოუს საგრაფოში (ლენსტერის პროვინცია). მოსახლეობა — 239 ადამიანი (2002 წლის აღწერით). ამავდროულად, გარეუბნის მოსახლეობაა (environs) — 818 ადამიანი.
სქოლიო
კარლოუს საგრაფოს დასახლებული პუნქტები
Yuxarı Aybasanlı

Yuxarı Aybasanlı is a village in the Fuzuli District of Azerbaijan. The village was occupied by Armenian forces since the First Nagorno-Karabakh war until its recapture on 20 October 2020.
References
External links
Populated places in Fuzuli District
გამელანი

გამელანი — ინდონეზიური ხალხური ორკესტრის და ინსტრუმენტული იმპროვიზაციის სტილი. გაჩნდა რა კუნძულ იავაზე, შემდგომში გავრცელდა ბალის, სუმატრას და სხვა ახლომდებარე კუნძულებზე.
მუსიკა ასეთი ორკესტრების მიერ სრულდება ისეთ ინსტრუმენტებზე, როგორიც არის გამბანგი, სარონი, სლენტემი, ბონანგის გონგები, გენდანგის დოლები, სხვადასხვა გონგი. ასეთ მუსიკაში დასარტყმელი საკრავები ძირითად თემას ასრულებენ. ანსამბლების მიერ აგრეთვე გამოიყენება სიმებიანი საკრავები - კეჩაპი და ცელემპუნგი, ხემიანი რებაბი, ფლეიტა სულინგი, ხოლმე - მამაკაცის ან ქალის ვოკალიც. საკრავების საერთო რაოდენობა 10-დან 25-მდე მერყეობს.
რესურსები ინტერნეტში
გამელანური მუსიკის შესავალი
მუსიკალური ჯგუფების ტიპები
ბალიური მუსიკა
აზიური პერკუსიული საკრავები
აბანოს მინერალური ტბა

აბანოს მინერალური ტბა — ბუნებრივი წარმოშობის მლაშე ტბა საქართველოში, ყაზბეგის მუნიციპალიტეტში. მდებარეობს თრუსოს ხეობაში, მდინარე თერგის მარცხენა ნაპირზე, სოფელ აბანოს აღმოსავლეთით, ზღვის დონიდან 2300 მ სიმაღლეზე. ფართობი 0,04 ჰა. ნახშირორჟანგიანი აღმავალი წყარო ზედაიურული კარბონატული ქანებიდან დედამიწის ზედაპირზე ამოსვლის ადგილას ქმნის პატარა ტბას, რომელიც შფოთიანად, ხმაურით „დუღს“, ნახშირორჟანგა აირის ბუშტებისაგან. წყალი მიეკუთვნება ჰიდროკარბონატულ-სულფატურ-კალციუმიან ტიპს. აირის წნევის ძალით წყალი 10–15 სმ სიმაღლეზე აიტყორცნება. ტბის ზედაპირს საამური ლაჟვარდი ფერი აქვს, კარგად მოჩანს თერგის გაღმიდანაც. წყაროს დებიტია 2,5 მლნ. ლიტრი დღე-ღამეში. აირის გამოყოფა უქარო ამინდში ჰაერის ქვედა ფენებში ნახშირორჟანგის დაგროვებას იწვევს. პატარა ცხოველები ტბასთან მიახლოებისას იღუპებიან და ამიტომ აქ ყოველთვის შეიძლება შეგვხვდეს დაღუპული თაგვების, ხვლიკების, ბაყაყებისა და ჩიტების გვამები. უახლოესი დასახლებული პუნქტებია ნასოფლარი ქეთერისი და სოფელი აბანო, სადაც მოსახლეობა სეზონურად ცხოვრობს, შედარებით მოშორებულია სოფელი კობი. აბანოს მინერალური ტბა ბუნების ძეგლია და შეტანილია საქართველოს „წითელ წიგნში“. ზოგჯერ უძირო ტბის სახელითაც მოიხსენიება.
იხილეთ აგრეთვე
საქართველოს ბუნების ძეგლები
სქოლიო
IUCN კატეგორია III
საქართველოს ბუნების ძეგლები
მცხეთა-მთიანეთის მხარის ტბები
ფოსფოდიეთერული ბმა

ფოსფოდიეთერული ბმა — კოვალენტური ბმების მაღალენერგეტიკული გაერთიანება, რომელსაც ორი ეთერული ბმის შუამავლობით წარმოქმნის ფოსფატის ჯგუფის ფოსფორის ატომი და ორი მოლეკულა. ფოსფოდიეთერული ბმები ქმნის დნმ და რნმ ნუკლეინის მჟავების „ხერხემალს“ და გადამწყვეტ როლს თამაშობს ყველა ბიოლოგიურ სისტემაში.
ნუკლეინის მჟავები
ბახა-ვერაპასის დეპარტამენტი

ბახა-ვერაპასის დეპარტამენტი
ბახა-ვერაპასი — დეპარტამენტი გვატემალაში. დედაქალაქია სალამა.
ჩრდილოეთით ესაზღვრება ალტა-ვერაპასის, აღმოსავლეთით — პროგრესოს, დასავლეთით კი კიჩეს დეპარტამენტები.
ბახა-ვერაპასის ტერიტორიაზე მდებარეობს მარიო-დარის ბიოტიპური ნაკრძალი, რომელიც რეგიონის ფლორასა და ფაუნას იცავს, განსაკუთრებით საფრთხის ქვეშ მყოფ, გვატემალის ეროვნულ ფრინველ Pharomachrus mocinno-ს.
დეპარტამენტი მოიცავს 8 მუნიციპალიტეტს.
იხილეთ აგრეთვე
გვატემალის დეპარტამენტები
რესურსები ინტერნეტში
Interactive department map
Baja Verapaz Website
გვატემალის დეპარტამენტები
Daphnella dilecta

Daphnella dilecta — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
ჟასინტუ-მაშადუ

ჟასინტუ-მაშადუ — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 28 მეტრზე. მიეკუთვნება სანტა-კატარინას შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ არარანგუის შემადგენლობაში.
2010 წლის მონაცემებით, მოსახლეობა 10 609 ადამიანს შეადგენდა, მოსახლეობის სიმჭიდროვე 24.59 კმ²-ზე. ფართობი 431 379 კმ²-ია.
იხილეთ აგრეთვე
სანტა-კატარინა
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი
ბრაზილიის სტატისტიკის ეროვნული ინსტიტუტი, ზოგადი სტატისტიკა
სანტა-კატარინას მუნიციპალიტეტები
ჩიგოიანის მეორე ზურგიანი კოშკი

ჩიგოიანის მეორე ზურგიანი კოშკი — არქიტექტურული ძეგლი, საფორტიფიკაციო ნაგებობა, ახალგორის მუნიციპალიტეტის სოფელ ჩიგოიანში. აგებულია IX-X საუკუნეებში.
ზურგიანი კოშკის შემორჩენილი კედლების სიმაღლე 1-1,5 მეტრს აღწევს. იგი ამოვსებულია მიწით და ქვით. ზურგი ჩრდილოეთითაა მიმართული. სამშენებლო მასალად გამოყენებულია დიდი ზომის ფლეთილი ქვა.
ლიტერატურა
შიდა ქართლი, ახალგორის მუნიციპალიტეტის არქიტექტურული მემკვიდრეობა, ტ. IV, თბ., 2008, გვ., 203
ახალგორის მუნიციპალიტეტის კოშკები